અત્રે ઉલ્લેખનીય છે કે ગયા મહિને ઉત્તર કોરિયાએ જણાવ્યું હતું કે તેમણે દેશના ટોચના નેતા કિમ જોંગ ઉનના નેતૃત્વ હેઠળ એક નવા પ્રકારના બેલેસ્ટિક મિસાઇલનું સફળ પરીક્ષણ કર્યું હતું. અમેરિકાના નવા રાષ્ટ્રપ્રમુખ ડોનાલ્ડ ટ્રમ્પે કાર્યભાર સંભાળ્યા બાદ ઉત્તર કોરિયાનું આ પ્રથમ મિસાઇલ પરીક્ષણ હતું. સંયુકત રાષ્ટ્રસંઘે મિસાઇલ અને અણુ ટેકનોલોજીના પરીક્ષણ પર પ્રતિબંધ મૂકયો હોવા છતાં ઉત્તર કોરિયા સતત આવાં પરીક્ષણો કરતું રહે છે. જાપાની અધિકારીઓએ ઉત્તર કોરિયાના તાજેતરના મિસાઇલ પરીક્ષણને ગંભીર ખતરો ગણાવીને જણાવ્યું હતું કે તેનો પ્રચંડ વિરોધ કરવો જોઇએ. જોકે અમેરિકન સેેના તરફથી કોઇ પ્રતિક્રિયા આવી નથી.